O‘zbekiston Respublikasi Budjet kodeksini amalga oshirish bo‘yicha normativ-huquqiy hujjatlarni tasdiqlash to‘g‘risida

O‘zbekiston Respublikasining Budjet kodeksiga muvofiq Vazirlar Mahkamasi qaror qiladi:
 1. Quyidagilar:
 O‘zbekiston Respublikasi Davlat budjeti pul mablag‘larini kassali rejalashtirish va boshqarish tartibi to‘g‘risidagi Nizom 1-ilovaga muvofiq;
 Budjet tashkilotlari va budjet mablag‘lari oluvchilarga xarajatlarni to‘lash uchun ruxsatnomalar berish tartibi to‘g‘risidagi Nizom 2-ilovaga muvofiq tasdiqlansin.
 2. O‘zbekiston Respublikasi Moliya vazirligi manfaatdor vazirliklar va idoralar bilan birgalikda bir oy muddatda o‘zlari qabul qilgan normativ-huquqiy hujjatlarni ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. Ushbu Nizom O‘zbekiston Respublikasining Budjet kodeksiga muvofiq O‘zbekiston Respublikasi Davlat budjeti (keyingi o‘rinlarda Davlat budjeti deb ataladi) pul mablag‘larini kassali rejalashtirish va boshqarish tartibini belgilaydi.
 2. Ushbu Nizomda quyidagi asosiy tushunchalardan foydalaniladi: 
 kassali rejalashtirish — O‘zbekiston Respublikasining respublika budjeti, Qoraqalpog‘iston Respublikasining respublika budjeti, viloyatlarning viloyat budjetlari, Toshkent shahrining shahar budjeti hamda tumanlar va shaharlar budjetlarining kassa rejalarini, tushumlarning manbalari va miqdori, shuningdek xarajatlarning miqdori, xarajat yo‘nalishi va ularning maqsadi bo‘yicha tuzish yo‘li bilan amalga oshiriladigan, Yagona g‘azna hisobvarag‘i orqali o‘tuvchi, Davlat budjetining mablag‘lari aylanmasini rejalashtirish va boshqarish;
 Yagona g‘azna hisobvarag‘i (keyingi o‘rinlarda YaG‘H deb ataladi) — O‘zbekiston Respublikasi Moliya vazirligi tomonidan boshqariladigan maxsus bank hisobvarag‘i bo‘lib, unga budjet tizimi budjetlarining daromadlari va boshqa tushumlari kiritiladi hamda xarajatlari to‘lanadi;
 davlat budjetining pul mablag‘larini boshqarish — Davlat budjetidan mablag‘ oluvchi budjet tashkilotlari va budjet mablag‘lari oluvchilarning xarajatlarini o‘z vaqtida to‘lanishini ta’minlash maqsadida YaG‘Hdagi davlat budjeti mablag‘larini O‘zbekiston Respublikasi Moliya vazirligi G‘aznachiligi tomonidan boshqarish.
 3. O‘zbekiston Respublikasi Moliya vazirligi G‘aznachiligi, Qoraqalpog‘iston Respublikasi, viloyatlar va Toshkent shahri bo‘yicha G‘aznachilik boshqarmalari, tumanlar va shaharlar bo‘yicha G‘aznachilik bo‘linmalari (keyingi o‘rinlarda G‘aznachilik bo‘linmalari deb ataladi) YaG‘Hdagi Davlat budjeti pul mablag‘larini kassali rejalashtirish va boshqarishni Davlat budjeti daromadlari tushumi va xarajatlarining har yillik va har oylik prognozlarini tuzish yo‘li bilan amalga oshiradilar.
 Davlat budjeti pul mablag‘larini kassali rejalashtirish va boshqarishni amalga oshirish bo‘yicha hujjatlar shakli va O‘zbekiston Respublikasi Davlat soliq qo‘mitasi (keyingi o‘rinlarda DSQ deb ataladi), O‘zbekiston Respublikasi Davlat bojxona qo‘mitasi (keyingi o‘rinlarda DBQ deb ataladi), shuningdek, qonunchilikka muvofiq soliqlar, boshqa majburiy to‘lovlar, ma’muriy jarimalar va moliyaviy sanksiyalarni undiradigan organlar tomonidan ushbu hujjatlarni g‘aznachilik bo‘linmalariga taqdim etishi muddatlari O‘zbekiston Respublikasi Moliya vazirligi tomonidan belgilanadi.
 4. Davlat budjeti daromadlari va xarajatlarini kassali rejalashtirish mos ravishda:
 O‘zbekiston Respublikasi respublika budjeti uchun — Moliya vazirligi G‘aznachiligi tomonidan; 
 Qoraqalpog‘iston Respublikasi respublika budjeti, viloyatlarning viloyat budjetlari, Toshkent shahrining shahar budjeti hamda tumanlar va shaharlar budjetlari uchun — hududiy g‘aznachilik bo‘linmalari tomonidan amalga oshiriladi.
 41. Joriy moliya yili uchun kassali rejalashtirish quyidagi ma’lumotlar asosida oylar bo‘yicha tuziladi: 
 Davlat budjeti daromadlari va xarajatlarining yillik yoyilmalarida nazarda tutilgan ko‘rsatkichlar; 
 Davlat budjetiga DSQ tomonidan qayd etiladigan daromadlar tushumini joriy moliya yili uchun oyma-oy taqsimlash; 
 O‘zbekiston Respublikasi respublika budjetiga DBQ tomonidan qayd etiladigan daromadlar tushumini joriy moliya yili uchun oyma-oy taqsimlash; 
 Davlat budjetiga Davlat budjetining daromadlari ayrim ma’murlari tomonidan qayd etiladigan daromadlar tushumini joriy moliya yili uchun oyma-oy taqsimlash; 
 O‘zbekiston Respublikasi respublika budjetiga Moliya vazirligi tomonidan qayd etiladigan daromadlar tushumini joriy moliya yili uchun oyma-oy taqsimlash; 
 joriy moliya yili uchun Davlat budjeti xarajatlari bo‘yicha kassa to‘lovlarining prognozi; 
 joriy moliya yilida vaqtinchalik kassa uzilishlarini qoplash uchun kassa tushumlarining prognozi. 
 42. Bir oy uchun kassali reja quyidagi ma’lumotlarga asosan kunlar ajratilgan holda tuziladi: 
 tegishli oy uchun Davlat budjeti daromadlari va xarajatlarining yillik yoyilmalarida nazarda tutilgan ko‘rsatkichlar; 
 Davlat budjetiga DSQ tomonidan qayd etiladigan daromadlar tushumini ish kunlari bo‘yicha aniqlashtirgan holda tegishli oy uchun taqsimlash; 
 O‘zbekiston Respublikasi respublika budjetiga DBQ tomonidan qayd etiladigan daromadlar tushumini ish kunlari bo‘yicha aniqlashtirgan holda tegishli oy uchun taqsimlash; 
 Davlat budjetiga Davlat budjeti daromadlarining ayrim ma’murlari tomonidan qayd etiladigan daromadlar tushumini ish kunlari bo‘yicha aniqlashtirgan holda tegishli oy uchun taqsimlash; 
 O‘zbekiston Respublikasi respublika budjetiga Moliya vazirligi tomonidan qayd etiladigan daromadlar tushumini ish kunlari bo‘yicha aniqlashtirgan holda tegishli oy uchun taqsimlash; 
 tegishli oy uchun Davlat budjeti xarajatlari bo‘yicha kassa to‘lovlarining prognozi; 
 tegishli oyda vaqtinchalik kassa uzilishlarini qoplash uchun kassa tushumlarining prognozi. 
 43. Kassali reja Moliya vazirligining Axborot tizimida (keyingi o‘rinlarda “O‘RMV” AT deb ataladi) g‘aznachilik bo‘linmalari tomonidan DSQ, DBQ shuningdek, daromadlar bo‘yicha boshqa asosiy ma’murlarning qog‘oz va elektron shaklda taqdim etiladigan tuman va shaharlar bo‘yicha axborot hamda ma’lumotlarga asosan tuziladi va yuritiladi. 
 44. Keyingi moliya yili uchun yillik kassali reja joriy yilning 25-dekabriga qadar har yili tuziladi. 
 Bir oylik kassali reja joriy moliya yili boshidan o‘sib boruvchi tarzda, hisobot oyidan keyingi oyning 1-kunidan kechiktirmasdan har oyda tuziladi. Bunda joriy oy uchun kassali rejalashtirish ko‘rsatkichlari joriy moliya yilining joriy oyi bo‘yicha kassali rejalashtirish ko‘rsatkichlariga mos kelishi va kassali rejalashtirishni yuritishda unga kiritilgan o‘zgartirish hisobga olinishi lozim. 
 45. Kassali reja oy davomida haqiqatda tushgan tushumlar va to‘lovlarga asosan uning ko‘rsatkichlariga o‘zgartirishlar kiritish orqali yuritiladi. 
 46. Zarurat bo‘lganda Moliya vazirligining G‘aznachiligi kassali reja ko‘rsatkichlarini tuzish va ularga aniqlik kiritish uchun Moliya vazirligining soha boshqarmalaridan va tegishli vazirliklar hamda idoralardan davlat budjetiga kutilayotgan to‘lovlar va davlat budjeti xarajatlari to‘g‘risida Moliya vazirligi tomonidan tasdiqlangan shakllarga muvofiq ma’lumotlarni so‘rab olishi mumkin; 
 6. Budjet tashkilotlari va budjet mablag‘lari oluvchilarning xarajatlarini YaG‘Hdan o‘z vaqtida amalga oshirish va tegishli budjetlarning daromadlari va xarajatlari o‘rtasidagi vaqtinchalik kassa uzilishlarini bartaraf etish uchun g‘aznachilik bo‘linmalari:
 tegishli budjetlarning shaxsiy g‘azna hisobvaraqlaridagi aylanma kassa mablag‘ini belgilangan tartibda ishlatishlari;
 tegishli budjetlar tomonidan budjet ssudalari olinishi tashabbusi bilan chiqishlari;
 qonunchilikda nazarda tutilgan (O‘zbekiston Respublikasi respublika budjeti bo‘yicha), mablag‘larni jalb qilishning boshqa manbalaridan foydalanishlari mumkin.
 7. Tegishli budjetlarning daromadlari va xarajatlari o‘rtasidagi vaqtinchalik kassa uzilishlari hollarida hududiy moliya organlari va g‘aznachilik bo‘linmalari:
 tegishli budjetlar tomonidan budjet ssudalari olinishi;
 budjetdan ajratiladigan mablag‘larga o‘z vaqtida aniqlik kiritilishi bo‘yicha choralar ko‘radilar.
 DBQ va DSQ tegishli budjetlarda nazarda tutilgan xarajatlar qoplanishini ta’minlaydigan soliqlar va boshqa majburiy to‘lovlarning to‘liq safarbar etilishi, shuningdek, g‘aznachilik bo‘linmalariga ma’lumotlarning o‘z vaqtida taqdim etilishi va ishonchliligi uchun javob beradi.
 9. O‘zbekiston Respublikasi Moliya vazirligi G‘aznachiligi va tegishli g‘aznachilik bo‘linmalari mazkur Nizomda nazarda tutilgan, YaG‘Hdagi Davlat budjeti pul mablag‘larini kassali rejalashtirish va boshqarish qismini amalga oshirish bo‘yicha, talablarning to‘g‘ri bajarilishiga javobgardirlar.
 10. Hududiy moliya organlari tegishli budjetlarning daromadlari va xarajatlari o‘rtasidagi vaqtinchalik kassa uzilishlari hollarida, tegishli budjetlarda nazarda tutilgan budjet manbalarining to‘liq safarbar qilinishi xarajatlarni qoplashni ta’minlamaganda, budjet ssudalarini jalb qilish bo‘yicha o‘z vaqtida tegishli choralarni ko‘rish, shuningdek budjetdan ajratiladigan mablag‘larga tegishli aniqlik kiritilishiga javobgardirlar.
 1. Mazkur Nizom O‘zbekiston Respublikasining Budjet kodeksiga muvofiq O‘zbekiston Respublikasi Davlat budjetidan (keyingi o‘rinlarda Davlat budjeti deb ataladi) mablag‘ oluvchi budjet tashkilotlari va budjet mablag‘lari oluvchilarga xarajatlarni to‘lash uchun ruxsatnomalar berish tartibini belgilaydi.
 2. Ushbu Nizomda quyidagi asosiy tushunchalardan foydalaniladi:
 xarajatlarni to‘lash uchun ruxsatnoma (keyingi o‘rinlarda XTR deb ataladi) — budjet tashkilotiga va budjet mablag‘lari oluvchi O‘zbekiston Respublikasi Moliya vazirligi G‘aznachiligi, shuningdek Qoraqalpog‘iston Respublikasi, viloyatlar va Toshkent shahri bo‘yicha G‘aznachilik boshqarmalari, tumanlar va shaharlar bo‘yicha G‘aznachilik bo‘linmalari (keyingi o‘rinlarda hududiy g‘aznachilik bo‘linmalari deb ataladi) tomonidan beriladigan, XTRda ko‘rsatilgan vaqt davridan boshlab budjet tashkiloti yoki budjet mablag‘lari oluvchi uning doirasida moliyaviy majburiyatlar qabul qila oladigan va kassa xarajatlarini amalga oshira oladigan budjetdan ajratilgan mablag‘lar summasini aks ettiruvchi elektron hujjat;
 O‘RMV AT — budjet tizimi budjetlari budjet jarayonini kompleks avtomatlashtirish, shu jumladan budjet tizimi budjetlari ijrosi bilan bog‘liq operatsiyalarni aks ettirish uchun mo‘ljallangan O‘zbekiston Respublikasi Moliya vazirligi axborot tizimi;
 “UzASBO” DM — budjet tashkilotlari tomonidan budjet hisobi va hisobotini yuritilishini kompleks avtomatlashtirish uchun mo‘ljallangan dasturiy majmua.
 3. G‘aznachilik bo‘linmalari xarajatlarning belgilangan ketma-ketligiga, shuningdek oylar bo‘yicha kassali rejalarga muvofiq qabul qilingan moliyaviy majburiyatlarni bajarish uchun Yagona g‘azna hisobvarag‘ida (keyingi o‘rinlarda YaG‘H deb ataladi) mablag‘lar yetishmagan taqdirda, Davlat budjeti xarajatlarining cheklangan hajmini belgilaydilar hamda uning asosida budjet tashkilotlari va budjet mablag‘lari oluvchilarga XTR beradilar.
 Bunda XTR budjet tashkilotlariga ularning budjetdan tashqari jamg‘armalari hisobidan amalga oshiriladigan xarajatlari bo‘yicha berilmaydi.
 4. XTR kassali rejalashtirish va Davlat budjeti pul mablag‘larini boshqarish natijalari bo‘yicha olingan ma’lumotlar asosida O‘RMV ATda shakllantiriladi.
 O‘zbekiston Respublikasining respublika budjeti, Qoraqalpog‘iston Respublikasining respublika budjeti, viloyatlar viloyat budjetlari, Toshkent shahri shahar budjeti hamda tumanlar va shaharlar budjetlari daromadlari va xarajatlari o‘rtasidagi kassa uzilishlarini bartaraf etish maqsadida XTR berish muayyan davrda tegishli budjetlarga tushishi kutilayotgan summalar doirasida amalga oshiriladi. Bunda, agar daromadlar tushumi faqat tegishli oyning oxirida kutilsa, XTR daromadlarning haqiqiy tushumiga qarab beriladi.
 5. Budjet tashkilotlari va budjet mablag‘lari oluvchilar qabul qilingan yuridik majburiyatlar va berilgan XTRlar doirasida, xarajatlarning belgilangan ketma-ketligiga muvofiq, ko‘rsatilgan vaqt davridan boshlab moliyaviy majburiyatlar qabul qiladilar hamda to‘lovlarni amalga oshiradilar.
 6. XTR oylik kassali reja ko‘rsatkichlari va tegishli budjetlarning g‘azna hisobvarag‘idagi qoldiqlaridan kelib chiqib, g‘aznachilik bo‘linmalari tomonidan kunlik, 10 kunlik yoki oylik asosida berilishi mumkin. 
 Davlat budjetidan mablag‘ oluvchi budjet tashkilotlari va budjet mablag‘lari oluvchilarga XTR berish ushbu Nizomga 1-ilovada keltirilgan sxema bo‘yicha amalga oshiriladi.
 7. XTR summasini shakllantirishda to‘lovlarning quyidagi ketma-ketligiga rioya qilinadi:
 ish haqi va unga tenglashtirilgan to‘lovlarga xarajatlarni moliyalashtirish (to‘lash)da — har oyning 1 — 4 va 15 — 18 sanalarida;
 yagona ijtimoiy to‘loviga xarajatlarni moliyalashtirish (to‘lash)da — har oyning 1 — 4 sanalarida;
 ijtimoiy nafaqalar (pensiyalar, stipendiyalar, 14 yoshgacha bolalari bo‘lgan oilalarga nafaqa va kam ta’minlangan oilalarga moddiy yordam va boshqalar)ga xarajatlarni moliyalashtirish (to‘lash)da — har oyning 1 — 20 sanalarida;
 oziq-ovqat va dori-darmonlarga xarajatlarni moliyalashtirish (to‘lash)da;
 kommunal xizmatlar, yonilg‘i va yoqilg‘i-moylash materiallariga xarajatlarni moliyalashtirish (to‘lash)da;
 kapital qo‘yilmalarga xarajatlarni moliyalashtirish (to‘lash)da;
 boshqa xarajatlarni moliyalashtirish (to‘lash)da.
 Ushbu Nizomning 6-bandi uchinchi xatboshida ko‘rsatilgan xarajatlar moddalari bo‘yicha budjet tashkiloti yoki budjet mablag‘lari oluvchiga XTR berish to‘lovlarning yuqorida ko‘rsatilgan ketma-ketligiga rioya qilingan holda bir oyda bir marta beriladi. Bunda, O‘zbekiston Respublikasi Moliya vazirligi G‘aznachiligi ayrim hollarda, qonunchilikda nazarda tutilgan maqsadlarga budjet mablag‘larini moliyalashtirishning (to‘lashning) shoshilinch zaruriyati va asosi bo‘lganda, budjet tashkilotlariga yoki budjet mablag‘lari oluvchilarga muddatdan oldin XTR berishga haqlidir.
 8. G‘aznachilik bo‘linmasi budjet tashkilotiga yoki budjet mablag‘lari oluvchiga quyidagi talablarga rioya qilgan holda minus “–” ishorali XTR beradi:
 XTR berilgan budjet tashkiloti yoki budjet mablag‘lari oluvchi tomonidan belgilangan tartibda tegishli xarajat moddalari bo‘yicha budjetdan ajratiladigan mablag‘lari kamaytirilganda, xarajatlarning kamaytirilayotgan moddalari bo‘yicha yuridik va moliyaviy majburiyatlar qabul qilinmaganda (to‘lovlar bo‘lmaganda);
 budjet tashkilotining tegishli xarajat moddalari bo‘yicha budjetdan ajratiladigan mablag‘lar summasini kamaytirish (aniqlashtirish) uchun O‘zbekiston Respublikasi Moliya vazirligi yoki hududiy moliya organlari tomonidan chora-tadbirlar qabul qilinganda. 
 9. G‘aznachilik bo‘linmalari xarajatlarni moliyalashtirishda (to‘lashda) ushbu Nizomning 7-bandida ko‘rsatib o‘tilgan xarajatlar ketma-ketligi va muddatlarini e’tiborga olib quyidagi usullardan biridan foydalangan holda budjet tashkilotlari va budjet mablag‘lari oluvchilarga XTR beradilar:
 a) budjet tashkilotlari va budjet mablag‘lari oluvchilarga ma’lum bir davr uchun berilgan XTRlar to‘g‘risida e’lonlar (ma’lumotlar)ni maxsus ajratilgan joylarda (stendlarda, e’lonlar doskalarida va boshq.) joylashtirish orqali;
 b) budjet tashkilotlari elektron tarzda XTRlarni qabul qilishi mumkin bo‘lgan, berilgan XTRlar to‘g‘risida O‘RMV ATdan “UzASBO” DMga ma’lumot taqdim etish orqali;
 v) budjet tashkilotlari va budjet mablag‘lari oluvchilarga budjet mablag‘lari bo‘yicha tasdiqlangan xarajatlar smetasi doirasida budjetdan ajratiladigan mablag‘lar doirasida, mazkur Nizomning 2-ilovasidagi shakl bo‘yicha XTR taqdim etish orqali.
 10. G‘aznachilik bo‘linmalari tasdiqlangan budjetdan ajratiladigan mablag‘lar va joriy oy uchun kassali rejalashtirish doirasida XTR berish uchun qonunchilikka muvofiq javobgar bo‘ladilar.
 11. Budjet tashkilotlarning va budjet mablag‘lari oluvchilarning rahbarlari va bosh hisobchilari qonunchilikka muvofiq, ular tomonidan qabul qilingan yuridik majburiyatlar va ularga berilgan XTR doirasida moliyaviy majburiyatlarni qabul qilish va kassa xarajatlarini amalga oshirishga javobgardirlar.